 Wasiir Sacad Cali Shire oo hadalkiisa sii wata ayaa soo bandhigay qodob kale oo aan ka fulin heshiiskii somaliland la gashay Khaatumo waxaanu yidhi Arinka kale ee ku saabsan dib u eegista dastuurka somaliland oo sharcigeenu sheegayo iyo habka loo marayo oo loo baahan yahay in dib loo eego xataa si doorashada loo galo waayo doorashooyinkii hore ee baarlamaanka waxa dib inooga dhigay arimo la xidhiidha qodobadaas dastuurka, arinkaasna sidiisa ayaa loo galayaa laakiin intii kale waxba baaqi nagagama ah, Cali Khaliif iyo ragii kale ee reer Khaatumo way noo yimaadeen waanan soo dhawaynay wax baaqi nagu ahna ma jiraan. 